Stasė Matulaitytė

Stasė Matulaitytė (1933 m. sausio 12 d. Parausiuose, Pilviškių valsčius – 2020 m. rugsėjo 20 d. Vilniuje) – Lietuvos bibliografė, istorikė.Žydruolė Jonuškienė. Stasė Matulaitytė. Visuotinė lietuvių enciklopedija. Nuoroda tikrinta 2021-05-13.

 Biografija 
1958 m. Vilniaus universitete baigė bibliotekininkystės specialybę. 1971 m. istorijos mokslų kandidatė, 1993 m. nostrifikuota humanitarinių mokslų daktarė. 1974 m. Informacijos darbuotojų kvalifikacijos kėlimo institute Maskvoje baigė informacinio aprūpinimo specialybę, 1993 m. stažavo Krokuvos Jogailos universitete (Lenkija).

1958–1965 m. dirbo Lietuvos respublikinėje bibliotekoje: iš pradžių Metodinio skyriaus metodininkė, nuo 1961 m. Bibliografijos skyriaus bibliografė, vėliau vyriausia bibliografė. 1965–1968 m. Mokslų akademijos Istorijos instituto aspirantė. 1968–1973 m. Vilniaus universiteto bibliotekos Bibliografijos skyriaus vedėja, 1973–1994 m. universiteto Mokslinės informacijos katedros dėstytoja, nuo 1981 m. docentė, nuo 1991 m. Knygotyros katedros docentė.

Leidiniuose „Lietuvos TSR mokslų akademijos darbai“, „Knygotyra“, žurnaluose „Bibliotekų darbas“, „Tarp knygų“ ir kitur paskelbė daugiau kaip 300 straipsnių mokslo istorijos, gamtos mokslų, technikos ir žemės ūkio bibliografijos klausimais, apie senosios Vilniaus universiteto observatorijos biblioteką, recenzijų. Parašė mokomųjų ir metodinių leidinių.Stasė Matulaitytė. Vilniaus universiteto Komunikacijos fakultetas Visuotinės lietuvių enciklopedijos straipsnių autorė.

 Bibliografija 
 Tarybinis žmogus – kosmoso užkariautojas, 1961 m.
 Visata ir žmogus, 1963 m.
 Astronomai, 1965 m.
 Nepaprasti gamtos reiškiniai, 1966 m.
 Gamtos mokslų ir technikos istorija Lietuvoje, su kitais, 1940–1971, 1973 m.
 Vladas Kviklys, su kitais, 1988 m.
 Paulius Slavėnas, 2001 m.
 Astronomas Antanas Juška, 2002 m.
 Senoji Vilniaus universiteto astronomijos observatorija ir jos biblioteka, 2004 m.
 Bernardas Kuodaitis ir Lietuvos astronomija, su kitais, 2007 m.
 Istorikas kunigas Vaclovas Strimaitis ir jo artimieji: Strimaičių, Olekų, Varankų, Katilių giminės genealogija: minint istoriko kunigo Vaclovo Strimaičio 100-ąsias gimimo ir 25-ąsias mirties metines, su kitais, 2007 m.

 Įvertinimas 
 1971 m. – Johano Keplerio atminimo medalis
 1973 m. – Mikalojaus Koperniko medalis

 Šaltiniai 

Kategorija:Lietuvos enciklopedininkai
Kategorija:Lietuvos redaktoriai
Kategorija:Lietuvos bibliografai
Kategorija:Lietuvos knygotyrininkai